ม็อบ “ราษฎร” ส่งตัวแทนยื่นหนังสือถึงทูตเยอรมนี พร้อมอ่านแถลงการณ์-ข้อเรียกร้อง 3 ภาษา
ม็อบ "ราษฎร" ส่งตัวแทนยื่นหนังสือถึงทูตเยอรมนี พร้อมอ่านแถลงการณ์-ข้อเรียกร้อง 3 ภาษา ก่อนยุติชุมนุม
ม็อบ "ราษฎร" ส่งตัวแทนยื่นหนังสือถึงทูตเยอรมนี พร้อมอ่านแถลงการณ์-ข้อเรียกร้อง 3 ภาษา ก่อนยุติชุมนุม
26 ต.ค. 2563

ผู้สื่อข่าวรายงานว่า หลังจากที่มวลชนกลุ่ม “ราษฎร” ได้นัดหมายรวมตัวกันที่แยกสามย่าน บริเวณหน้าสามย่านมิตรทาวน์ ตั้งแต่เวลา 17.00 น. วันนี้ (26 ต.ค.63)​ เพื่อเดินเท้าไปยังสถานทูตเยอรมนี ซึ่งตั้งอยู่บนถนนสาทรนั้น ล่าสุดกลุ่มผู้ชุมนุมได้เคลื่อนขบวนถึงหน้าสถานทูตเยอรมนีเป็นที่เรียบร้อยแล้ว โดยมีกำลังตำรวจดูแลความเรียบร้อย พร้อมวางลวดหนามและแผงเหล็กวางขวางบริเวณด้านหน้าตลอดแนว



โดยทันทีที่มาถึงผู้ชุมนุมได้ส่งตัวแทนเข้าไปยื่นหนังสือและพูดคุยกับเจ้าหน้าที่ภายในสถานทูต ขณะเดียวกันที่บริเวณด้านหน้าสถานทูตได้มีการตั้งเวทีเพื่ออ่านคำแถลงการณ์ของ “คณะราษฎร” รวมถึงข้อเรียกร้อง 3 ภาษา คือ ไทย อังกฤษ และเยอรมัน สลับกับการปราศรัยบนเวทีของตัวแทนผู้ชุมนุม

ก่อนที่ มายด์ ภัสราวลี หนึ่งในตัวแทนที่เข้ายื่นหนังสือกับสถานทูตเยอรมนี จะออกมาปราศรัยบนเวทีอีกครั้ง จากนั้นจึงประกาศยุติชุมนุม

